**Resemnare**

*Caprar Florin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt ferecate porțile luminii,

O aripă de înger în cădere

Aduce nopții mele-o mângâiere

Când gândul meu se pierde-n taina lunii.

Rătăcitor prin enigmaticele căi

Ale unui timp cuprins de mărăcine

Eu n-am murit, dar mor mereu în mine

Ale luminii ultime văpăi.

Se sting și felinarele speranței

In noaptea neagră, unul câte unul,

Si resemnat eu îmi accept declinul

In triste-acorduri dulci ale romanței.

Un singur lucru îmi mai dă putere

Să simt iar zorii zilei ce se-arată:

Sunt ochii tăi în lumea-ntunecată

Ce mă ghidează-n trista mea tăcere.

Căprar Florin